হাওড়া ব্রিজ, গঙ্গার ঘাট, কুমোরটুলি... এ শহরের অলিগলিতে বড় হয়েছে দুই ছোট ছোট ছেলেমেয়ে। শান্তনু ও পুচকি। বাড়ি তাদের সোনাগাছি। বড় হওয়া এবং সমাজের নানা টানাপড়েনের মাঝে এগোতে থাকা গল্প নিয়ে শুরু হয়েছে ‘ইয়ে তেরি গলিয়াঁ’। কলকাতায় শুটিং, একই পটভূমিতে স্টোরিলাইন... তাই সম্প্রতি শহরে ঘুরে গেলেন ধারাবাহিকের প্রধান চরিত্র ‘শান্তনু’ ওরফে মণীশ গোপলানি। ‘থাপকি পেয়ার কী’ বা ‘ডিটেকটিভ দিদি’র সৌজন্যে মণীশ এখন হিন্দি ধারাবাহিকের পরিচিত মুখ।